Document ID: 32002R1702

Κανονισμός (ΕΚ) αριθ. 1702/2002 της Επιτροπής
της 26ης Σεπτεμβρίου 2002
για τον καθορισμό, για το μη εκκοκκισμένο βαμβάκι, της εκτιμώμενης παραγωγής για την περίοδο εμπορίας 2002/03, καθώς και την προκύπτουσα από αυτή προσωρινή μείωση της τιμής του στόχου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Ελλάδας, και ιδίως το πρωτόκολλο αριθ. 4 όσον αφορά το βαμβάκι, όπως τροποποιήθηκε τελευταία από τον κανονισμό (ΕΚ) αριθ. 1050/2001 του Συμβουλίου(1),
τον κανονισμό (ΕΚ) αριθ. 1051/2001 του Συμβουλίου, της 22ας Μαΐου 2001, για την ενίσχυση της βαμβακοπαραγωγής(2), και ιδίως το άρθρο 19 παράγραφος 2,
Εκτιμώντας τα ακόλουθα:
(1) Το άρθρο 16 παράγραφος 1 του κανονισμού (ΕΚ) αριθ. 1591/2001 της Επιτροπής, της 2ας Αυγούστου 2001, περί λεπτομερειών εφαρμογής του καθεστώτος ενίσχυσης για το βαμβάκι(3), όπως τροποποιήθηκε από τον κανονισμό (ΕΚ) αριθ. 1486/2002(4), προβλέπει ότι η εκτιμώμενη παραγωγή του μη εκκοκκισμένου βαμβακιού που αναφέρεται στο άρθρο 14 παράγραφος 3 πρώτο εδάφιο του κανονισμού (ΕΚ) αριθ. 1051/2001, καθώς και η προσωρινή μείωση της τιμής στόχου που προκύπτει από αυτή, πρέπει να καθοριστούν πριν από τις 10 Σεπτεμβρίου της σχετικής περιόδου εμπορίας.
(2) Το άρθρο 19 παράγραφος 2 του κανονισμού (ΕΚ) αριθ. 1051/2001 προβλέπει ότι η εκτιμώμενη παραγωγή πρέπει να καθοριστεί λαμβάνοντας υπόψη τις προβλέψεις της συγκομιδής. Με βάση τα διαθέσιμα στοιχεία για την περίοδο εμπορίας 2002/03, πρέπει να καθοριστεί η εν λόγω παραγωγή όπως αναφέρεται κατωτέρω.
(3) Η προσωρινή μείωση της τιμής στόχου υπολογίζεται σύμφωνα με τις διατάξεις που προβλέπονται στο άρθρο 7 του κανονισμού (ΕΚ) αριθ. 1051/2001, αντικαθιστώντας, εντούτοις, την πραγματική παραγωγή με την εκτιμώμενη παραγωγή προσαυξημένη κατά 15 %. Πρέπει, συνεπώς, να καθοριστεί η εν λόγω μείωση στα επίπεδα που αναφέρονται κατωτέρω.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης φυσικών ινών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για την περίοδο εμπορίας 2002/03, η εκτιμώμενη παραγωγή του μη εκκοκκισμένου βαμβακιού καθορίζεται ως εξής:
- 1061978 τόνοι για την Ελλάδα,
- 313828 τόνοι για την Ισπανία,
- 1664 τόνοι για την Πορτογαλία.
2. Για την περίοδο εμπορίας 2002/03, η προσωρινή μείωση της τιμής στόχου καθορίζεται σε:
- 36,992 ευρώ/100 kg για την Ελλάδα,
- 23,918 ευρώ/100 kg για την Ισπανία,
- 14,669 ευρώ/100 kg για την Πορτογαλία.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Σεπτεμβρίου 2002.

Labels: 2
17
7
3
18